Oğlan (Şımpırlı Sevgili)
Məni xəcalətdə qoyub gedibsən,
Sidq ilə yolunu gözlərəm, oğlan. 
Cənnəti-Rizvanı, huri-qılmanı,
Sən olmayan yerdə neylərəm, oğlan?

Xəstə əhvalımla qaldım zarıncı, 
Dost-qohum danlağı, düşman gülüncü. 
Sinəmin üstündə narı, turuncu,
Bir səndən ötəri bəslərəm, oğlan.

Sevgiliyəm, dərdə çara gəl, gətir,
Xar olan çəməndə gül-çiçək bitir. 
Əgər gələsisən, bir xəbər yetir,
Çatan əcəlimi əylərəm, oğlan.
Qoşmalar